Forever and Ever, Amen

"Forever and Ever, Amen" (בעברית: "לנצח נצחים, אמן") הוא שיר שנכתב על ידי פול אוברסטריט ודון שליץ, והוקלט על ידי אמן מוזיקת הקאנטרי האמריקאי רנדי טראוויס (אנ'). הוא יצא לאור במרץ 1987 כסינגל המוביל מתוך האלבום Always & Forever והפך לסינגל השלישי של טראוויס שדורג במקום הראשון במצעד שירי הקאנטרי. באוגוסט 2020, ג'וש טרנר (אנ') הקליט גרסת כיסוי של "Forever and Ever, Amen" בהשתתפות טראוויס באלבומו, Country State of Mind. מאז 2017, טראוויס, שיכולת שירתו הוגבלה מאוד מאז שלקה בשבץ ב-2013, אמר במספר הזדמנויות את המילה "אמן" בהופעות חיות של אמנים אחרים כשהוא נוכח בהן. בפברואר 2021, רונאן קיטינג ושאניה טוויין הקליטו גרסת כיסוי שהופצה כסינגל הרביעי מתוך אלבום האולפן האחד-עשר של קיטינג, Twenty Twenty. "Forever and Ever, Amen" נכתב על ידי כותבי השירים פול אוברסטריט ודון שליץ, שניהם אנשים המתגוררים בנאשוויל עם רזומה של עשרות להיטי קאנטרי; הם כתבו שירים עבור אלבמה, קית' ויטלי, קני רוג'רס והג'אדס בשנות ה-80. הרעיון לשמו של השיר נהגה בידי בנו של שליץ, שלאחר שאמר את תפילות הלילה שלו, היה מרבה להגיד לאמו: "אמא, אני אוהב אותך לנצח נצחים, אמן". שליץ העביר את המסר הסנטימנטלי לאוברסטריט, והשניים כתבו את השיר תוך כמה שעות. הם ערכו את גרסת הדמו של השיר למחרת, והעבירו אותה למנהלת של האחים וורנר, מרתה שארפ. שארפ הציעה שהשיר יתאים בצורה מדויקת לטראוויס, שעבורו אוברסטריט כתב בעבר את "On the Other Hand". טראוויס אהב את השיר בשניות הראשונות שהאזין לו; שם אלבומו Always & Forever נגזר מ-"Forever and Ever, Amen". "Forever and Ever, Amen" הופץ לראשונה במרץ 1987. הוא דורג לראשונה במצעד שירי הקאנטרי של בילבורד ב-25 באפריל 1987. השיר הגיע בהמשך למקום הראשון, שם שהה במשך שלושה שבועות ב-13 ביוני 1987, הסינגל הראשון שעשה זאת במצעד מאז "Lookin' for Love" של ג'וני לי, שבע שנים קודם לכן. השיר זכה לשבחים ביקורתיים רבים בקהילת הקאנטרי, כמו גם במישור המיינסטרים. הוא זכה בפרס גראמי בקטגוריית "שיר הקאנטרי & המערבי הטוב ביותר" במהלך טקס פרסי גראמי ה-30 שאירע ב-1988. בהמשך, זכה בתואר "שיר השנה" מהאקדמיה למוזיקת קאנטרי, ואיגוד מוזיקת הקאנטרי. כמעט שלושה עשורים לאחר יציאתו, הוא קיבל את תואר הזהב על ידי איגוד תעשיית ההקלטות האמריקאי (RIAA). המכירות הדיגיטליות שלו נאמדו בלמעלה מ-966,000 עותקים דיגיטליים במאמר שפורסם בשנת 2016. בדצמבר 2021 נודע כי למעלה משני מיליון עותקים ממנו נמכרו בארצות הברית. מידע על היצירה "Forever and Ever, Amen" באתר מיוזיק בריינז Randy Travis (Ft. Zac Brown Band) – Forever and Ever, Amen (2011), נבדק ב-2023-02-12 Randy Travis, Billboard (באנגלית אמריקאית) CMA Fest 2017: Randy Travis Makes Fans' Dreams Come True, Peoplemag (באנגלית) Wendy HermansonWendy Hermanson, Randy Travis Celebrates 60th Birthday at Grand Ole Opry, Taste of Country (באנגלית) Forever And Ever, Amen (Radio Mix) - Single by Ronan Keating & Shania Twain (בAustralian English), 2021-02-12, נבדק ב-2023-02-12 Paul Sexton, Ronan Keating Releases 'Forever And Ever, Amen' Featuring Shania Twain, uDiscover Music, ‏2021-02-12 (באנגלית אמריקאית) Songfacts, Forever And Ever, Amen by Randy Travis - Songfacts, www.songfacts.com (באנגלית) Always & Forever by Randy Travis, Genius (באנגלית) "Forever And Ever, Amen" Wins Best Country Song | GRAMMY.com, www.grammy.com Country, LiveAbout (באנגלית) Gold & Platinum, RIAA (באנגלית אמריקאית) Roughstock - http://www.roughstock.com, Top 30 Digital Singles Sales Report: November 8, 2016, RoughStock, ‏2016-11-09